Shavkat Mirziyoyev Qashqadaryoga jo‘nab ketdi

O‘zbekiston Respublikasi prezidenti Shavkat Mirziyoyev Shahrisabz shahrida bo‘ladigan Xalqaro maqom san'ati anjumanining ochilish marosimida ishtirok etish uchun 6 sentabr kuni Qashqadaryo viloyatiga jo‘nab ketdi. Bu haqda davlat rahbari matbuot xizmati xabar bermoqda.

Shahrisabz shahrida prezident tashabbusi bilan 6-10 sentabr kunlari I Xalqaro maqom forumi o‘tkazilmoqda. Shu maqsadda sohibqiron Amir Temurning mahobatli haykali o‘rnatilgan Oqsaroy maydoni hududida har bir viloyatning o‘ziga xos milliy urf-odat va an'analari, tarixiy obidalarini aks ettiruvchi namunalar o‘rnatilgan. 
Xalqaro maqom san'ati anjumanida 75 davlatdan 300dan ortiq san'atkorlar ishtirok etish istagini bildirgan.